**A hétvégi házi feladat szabályai, iskolai dolgozatok szabályai**

* Az alsó tagozaton hétvégére és tanítási szünet idejére házi feladatot az osztály szülői munkaközösségével történt megegyezés szerint adunk;
* A felső tagozaton a hétvégére feladott feladatok jellege és mennyisége megegyezik a hét közben feladottakéval;
* A gimnáziumban a témazárók időpontját úgy állapítjuk meg, hogy a felkészülés idejébe egy hétvége is belessék;
* A hétvégi feladatokban különösen fontosnak tartjuk a tanuló egyéni képességének, érdeklődési körének figyelembe vételét. A differenciált házi feladatokat részesítjük előnyben.
* Hétvégére választható és „ajánlott” szorgalmi feladatokat is rendszeresítünk.
* A hosszabb nyári szünet idejére többféle regényt kínálunk a gyermekeknek, melyek közül érdeklődésüknek megfelelően választhatnak. 3-4. évfolyamon olvasmánynapló készítését is szorgalmazzuk.
* A tanítási szünetre ajánlott feladatokat is ellenőrizzük és értékeljük.
* A házi feladat hiányát szankcionáljuk, és a pedagógiai programban szabályozott arányban számítjuk be a félévi osztályzatba.